ไม่ได้แวะมาร้านนี้นาน เพราะร้านนี้มีสาขาไม่ค่อยเยอะ วันนี้ผ่านแล้วเห็นรูปลูกชิ้นปลาน่าทานมากเลยเข้ามาลอง
วันนี้สั่งเป็นข้าวมันไก่ซีอิ๊ว (125) กับเกาเหลาลูกชิ้นปลา (50) อาหารหน้าตาดีครับ ข้าวมันไก่จะเสิรฟมาพร้อมกับน้ำจิ้ม 4 แบบให้เลือก เรื่องรสชาติก็ใช้ได้ครับ ไก่นุ่มดี ตัวข้าวก็อร่อยดี แต่ปริมาณจะไม่ค่อยมาก อาจจะไม่อิ่มดีนัก ส่วนลูกชิ้นปลาก็พอใช้ได้ครับ ซดน้ำแกงกินเพลินๆ ไม่ได้ถึงกับอร่อยเป็นพิเศษ แนะนำให้สั่งแต่ข้าวมันไก่ก็พอ
